Myrtle Creek

Myrtle Creek az Amerikai Egyesült Államok északnyugati részén, Oregon állam Douglas megyéjének délnyugati részén, az Interstate 5 mentén, Roseburgtól délre, Tri-Citytől és Canyonville-től pedig északra helyezkedik el. A 2010. évi népszámláláskor 3439 lakosa volt. A város területe 6,5 km², melynek 100%-a szárazföld. Történet A település nevét a közelben megtalálható amerikai babérról (angolul Oregon myrtle) kapta. A helyi postahivatalt 1854-ben alapították, első postamestere Lazarus Wright volt. 1862-ben Wright területét John Hallnak értékesítette, aki 1865-ben itt jelölte ki a majdani város helyét. A helyiségben két fedett híd is található. A Déli-Myrtle-patakon átívelő Neal Lane Road forgalmát vezető híd 1939-ben épült a déli határon; a 13 méteres műtárgy Oregon egyik legrövidebb fedett hídja, egyben az egyetlen, amelynek mennyezetén hosszanti irányban átívelő gerenda látható. 1990-ben a város a Ló-patakon átívelő korábbi hídból kinyert faanyagból újabb hidat emelt, amely a Myrtle-patak felett két helyi parkot köt össze. Éghajlat A város éghajlata a Köppen-skála szerint mediterrán (Csb-vel jelölve). A legcsapadékosabb hónap december, a legszárazabb időszak pedig a július–augusztus. A legmelegebb hónap augusztus, a leghidegebb pedig december. Népesség 2010 A 2010-es népszámláláskor a városnak 3439 lakója, 1382 háztartása és 930 családja volt. A népsűrűség 529,1 fő/km2. A lakóegységek száma 1521, sűrűségük 234 db/km2. A lakosok 90,7%-a fehér, 0,3%-a afroamerikai, 2,1%-a indián, 0,8%-a ázsiai, 0,1%-a a Csendes-óceáni szigetekről származik, 1,2%-a egyéb, 4,9%-a pedig kettő vagy több etnikumú. A spanyol vagy latino származásúak aránya 4,3% (3,3% mexikói, 0,2% Puerto Ricó-i, 0,8% egyéb spanyol vagy latino származású.) A háztartások 31,2%-ában élt 18 évnél fiatalabb. 47,5% házas, 14,3% egyedülálló nő, 5,6% egyedülálló férfi, 32,7% pedig nem család. 26,4% egyedül élt; 13,7%-uk 65 éves vagy idősebb. Egy háztartásban átlagosan 2,46 személy élt; a családok átlagmérete 2,92 fő. A medián életkor 40,5 év volt. A város lakóinak 23,3%-a 18 évesnél fiatalabb, 8,4% 18 és 24 év közötti, 24,2%-uk 25 és 44 év közötti, 26,6%-uk 45 és 64 év közötti, 17,7%-uk pedig 65 éves vagy idősebb. A lakosok 49,1%-a férfi, 50,9%-a pedig nő. 2000 A 2000-es népszámláláskor a városnak 3419 lakója, 1339 háztartása és 914 családja volt. A népsűrűség 526 fő/km2. A lakóegységek száma 1437, sűrűségük 221,1 db/km2. A lakosok 93,45%-a fehér, 0,15%-a afroamerikai, 2,14%-a indián, 0,88%-a ázsiai, 0,57%-a egyéb-, 2,72%-a pedig kettő vagy több etnikumú. A spanyol vagy latino származásúak aránya 3,07% (1,9% mexikói, 0,2% Puerto Ricó-i, 0,9% pedig egyéb spanyol/latino származású.) A háztartások 34%-ában élt 18 évnél fiatalabb. 50,9% házas, 12,6% egyedülálló nő; 31,7% pedig nem család. 26% egyedül élt; 12,5%-uk 65 éves vagy idősebb. Egy háztartásban átlagosan 2,55 személy élt; a családok átlagmérete 3,06 fő. A város lakóinak 28,5%-a 18 évesnél fiatalabb, 8,7% 18 és 24 év közötti, 25,7%-uk 25 és 44 év közötti, 22,3%-uk 45 és 64 év közötti, 14,8%-uk pedig 65 éves vagy idősebb. A medián életkor 36 év volt. Minden 100 nőre 91,9 férfi jut; a 18 évnél idősebb nőknél ez az arány 84,1. A háztartások medián bevétele 30 658 amerikai dollár, ez az érték családoknál $40 000. A férfiak medián keresete $30 559, míg a nőké $22 102. A város egy főre jutó bevétele (PCI) $14 813. A családok 14,4%-a, a teljes népesség 17,4%-a élt létminimum alatt; a 18 év alattiaknál ez a szám 26,9%, a 65 évnél idősebbeknél pedig 13,5%. Híres személy Jeff Merkley – demokrata szenátor Fordítás Ez a szócikk részben vagy egészben a Myrtle Creek, Oregon című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Jegyzetek További információk (angolul) Oregon Blue Book Myrtle Creek–Try City-i Kereskedelmi- és Iparkamara